Gándíva

Gándíva alebo Ghándíva je veľmi mocný luk, ktorý používal Ardžuna v staroindickom epose Mahábhárata. 

 Vzhľad 
Mahábhárata opisuje luk Gándíva ako veľmi mocný, schopný uniesť ťarchu akýchkoľvek magických zbraní. Hrdinovi pripadal ako dúha posiata drahokamami a meral presne dĺžku človeka.

 Príbeh 
Luk sa dostal do rúk Ardžuny spolu s dvomi nevyčerpanými tulcami od boha ohňa Agniho pred tým, ako mu pomohol spáliť les Khándáva. Aby mohol Agni les pohltiť, potreboval pomoc Ardžunu a Krišnu, aby ochránili jeho plamene od ďalších bohov, ktorí ich chceli uhasiť. Agni potreboval spáliť les, v ktorom boli vzácne liečivé byliny, aby sa uzdravil.

Ardžuna s pomocou Gándívy získal od pozemšťanov magické zbrane, sám a v prestrojení porazil armádu Kuruovcov pri Viráte a spolu s Krišnom a spojencami tiež vo veľkej bitke na Kukušétre. Luk Gándíva zabil množstvo vojakov aj hrdinov Kuruovcov - Karnu, Drónu, Bhíšmu a ďalších.

 Zaujímavosti 
 Po odchode Krišny na konci eposu Mahábhárata sa z Ardžunu stráca sila, a ten nie je schopný tento mocný luk použiť v bitke so zbojníkmi. Zanedlho vráti luk aj s tulcami Agnimu.
 Počas vyhnanstva Pánduovcov bol luk spolu s ostatnými zbraňami ukrytý po dobu jedného roku na vysokom strome neďaleko mesta Viráta, kde ho zabalený do látky miestny obyvatelia považovali za mŕtvolu.
 Okrem typických vlastností luku mala Gándíva použitie aj ako kyj a ako "hudobný nástroj". Napínanie tetivy vyvolávalo silný zvuk, ktorý plašil kone a slony nepriateľov.
 Zvláštnosťou bol aj dostrel luku, ktorý sa uvádza tri kilometre, ako aj schopnosť strieľať s úplnou presnosťou aj v noci.
 Počas bitky na Kurukšétre bola niekoľkokrát menená tetiva, hlavne počas zápasu s Karnom. V rovnakej bitke pre neuvážený sľub Ardžuna takmer zabil svojho brata Judhišthiru, ktorý ho požiadal, aby Gándívu vypustil z ruky.

 Pozri aj 
 Ardžuna

 Zdroje 
 Jan Mareš: Mahábhárata, Bhaktivedanta Book Trust, 2002, 986 s, ISBN 91-7149-456-1

Kategória:Mahábhárata